De sede episcopali Exoniensi

De sede episcopali Exoniensi est textus brevis, e partibus septem confectus, quarum prima (saepe Plegmund narrative dicta, scilicet "narratio Plegmundi"), ante annum 988 scripta, de synodo a rege occidentalium Saxonum Eduardo Alfredii filio anno circiter 918 convocata refert: participes "singulis ... tribubus Ieuuissorum singulos ... episcopos" constituisse, "et quod dudum duos habuerunt, in quinque" episcopatus divisisse. Hae quinque sedes episcopales, videlicet Wintonia et Scireburna confirmatae, Ramesberia, Wellae, Cridia nuper constitutae, ab eo tempore cum quinque sciris Geuissarum sive occidentalium Saxonum correspondebant, videlicet Hantunscir, Dornsæte, Wilsæte, Sumorsæte, Defenas. 

Partis primae fons antiquissimus est documentum manu scriptum in Bibliotheca Britannica siglo Add. MS. 7138 servatum. Eadem res, verbis paulo mutatis, apud Guillelmi Malmesburiensis opus De gestis regum AnglorumGuillelmus Malmesburiensis, De gestis regum Anglorum 2.5 et in aliis libris manu scriptis recitatur, videlicet:The Electronic Sawyer
 Bibliothecae Bodleianae MS. Bodley 579, f. 2r (saec. xi med.)
 Cantuaria, D.C., Reg. A, f. 3v (saec. xiii)
 Bibliotheca Britannica, Add. 15350, f. 112r (saec. xii med.)
 Bibliotheca Britannica, Cotton Cleopatra E. I, ff. 43v-44r (saec. xvii)
 Bibliotheca Britannica, Cotton Faustina B. VI, vol. i, ff. 95, 98-100, f. 98r (saec. xi/xii)
 Collegium Corporis Christi (Cantabrigia) MS. 452, p. 322

 Notae 

 Bibliographia 
 Editiones
 1737 : David Wilkins, Concilia Magnae Britanniae et Hiberniae 
 1846 : John Caley, Henry Ellis, Bulkeley Bandinel, edd., Monasticon Anglicanum (editio aucta) vol. 2 
 1887 : W. de Gray Birch, Cartularium Saxonicum (Londinii, 1885–1899) vol. 2 pp. 276-279
 1993 : Patrick W. Conner, Anglo-Saxon Exeter: A Tenth-century Cultural History (Woodbridge: Boydell) pp. 215-225 

 Eruditio
 Mary Anne O'Donovan, "An interim revision of episcopal dates for the province of Canterbury, 850-950" in Anglo-Saxon England vol. 1 (1972) pp. 23-44; vol. 2 (1973) pp. 91-113 pars 2 apud JSTOR
 Alexander R. Rumble, "The Churches of Winchester and Wessex" in N. J. Higham, D. H. Hill, Edward the Elder: 899-924 (Londinii: Routledge, 2001) pp. 238-239
 Barbara Yorke, "Plegmund" in Michael Lapidge et al., edd., The Wiley Blackwell Encyclopedia of Anglo-Saxon England (Cicestriae: Wiley, 2014) pp. 378-379

 Nexus externi 
 "S 1451a" apud The Electronic Sawyer
 BL Add. MS. 7138
 Index chartarum Anglosaxonicarum

Categoria:Documenta Latina mediaevalia
Categoria:Regnum Occidentalium Saxonum
Categoria:Dioecesis Exoniensis
Categoria:Angliae scripta
Categoria:Decreta saeculo 10